הפיגוע בצומת גוש עציון (2016)

רס"ן אליאב גלמן
הפיגוע בצומת גוש עציון הוא פיגוע שאירע בט"ו באדר א' ה'תשע"ו בצומת גוש עציון, ובו ניסה מחבל לדקור אזרחים שעמדו בתחנת אוטובוס. בפיגוע נהרג קצין צה"ל, רב-סרן [https://www.izkor.gov.il/אליאב%20גלמן/en_ce11cbd216e3bc4c30dddc1eec49b5eb אליאב גלמן], שנורה בשוגג בעת ניטרול המחבל.

==רקע==

החל מספטמבר 2015 החלה הסלמה בתקריות האלימות ובפיגועי הטרור כחלק מגל טרור שכונה גם "אינתיפאדת הבודדים", שאופיין בפיגועי דריסה ודקירה רבים על ידי מחבלים בודדים, ולא כחלק מארגון טרור. בינואר 2016 החלה ירידה הדרגתית במספר הפיגועים.

בשלושת החודשים שקדמו לפיגוע, אירעו בצומת הגוש יותר מעשרה פיגועי דריסה, דקירה וירי<ref name=":1" />.

== הפיגוע ==
ביום רביעי בצהריים, ט"ו באדר א' ה'תשע"ו, סמוך לשעה 12:00, הגיע המחבל, ממדוח עמרו, בן 26, תושב הכפר דורא שבנפת חברון אל תחנת האוטובוס הדרומית שבצומת גוש עציון, חמוש בסכין. החיילים שהבחינו במחבל קראו לו לעצור, אך המחבל עקף את עמדת החיילים ופתח בריצה לעבר האזרחים ששהו בתחנה, ביניהם קצין צה"ל, רס"ן [https://www.izkor.gov.il/אליאב%20גלמן/en_ce11cbd216e3bc4c30dddc1eec49b5eb אליאב גלמן], ששהה בתחנה לאחר שירות מילואים. גלמן שלף את אקדחו האישי, הסתער לעבר המחבל, ואף הצליח לפגוע בו ולפוצעו, אך נפגע ונהרג מכדור תועה שנורה בשוגג על ידי החיילים<ref name=":1"></ref>.

==משפט המחבל==

שלוש שנים לאחר הפיגוע, החליט בית המשפט הצבאי ביהודה ברוב של שניים, לזכות את המחבל מעבירת רצח, ולהרשיעו בהריגה בלבד<ref></ref>. בית המשפט נימק את הזיכוי בכך שלא ניתן לקבוע כי המחבל אכן הגיע למקום על מנת לרצוח, ולכן לא ניתן לבסס את היסוד הנפשי הנדרש בכדי להרשיעו בעבירת גרימת מוות בכוונה<ref>[https://mida.org.il/wp-content/uploads/2018/11/ARMY-16-6077-55.doc פסה"ד "תביעה הצבאית נ' ממדוח יוסף מוחמד עמרו"]</ref>. בית המשפט גזר על המחבל 30 שנות מאסר ומתן פיצוי כספי למשפחתו של אליאב.

פסק הדין המיקל עורר סערה<ref></ref>. שר הביטחון דאז אביגדור ליברמן תקף את החלטת השופטים וטען כי אין כל הגיון בפסיקה וכי המחבל אמור להיות מורשע ברצח. יושבת ראש מפלגת הבית היהודי, חברת הכנסת שולי מועלם-רפאלי תקפה אף היא את החלטת בית המשפט, וטענה כי "ערבי שרץ עם סכין לעבר יהודי עושה זאת במטרה אחת - לרצוח"<ref name=":0" />. ארגון אלמגור פנה לפרקליט הצבאי הראשי בבקשה לערער על הזיכוי<ref></ref>, ולאחר זמן אכן הודיעה הפרקליטות הצבאית כי בכוונתה לערער על פסק הדין<ref></ref>.

בט"ו בתמוז ה'תשפ"ב התקיים דיון הערעור על פסק הדין בעניין המחבל. נשיא בית הדין הצבאי לערעורים תא"ל נתנאל בנישו קיבל את הערעור והרשיע את המחבל בעבירת רצח<ref></ref>. בנימוקו לפסק הדין, ציין השופט כי <ref>[https://cdn-media.web-view.net/i/ww3xwccasc/______________(1)_(2)_(3).pdf "פסה"ד "ערעור על פסק דינו של ביהמ"ש הצבאי יהודה"]</ref>.

==הנצחה==
מצפה אליאב
כחלק מהנצחת אליאב, הוציאה לזכרו המשפחה סידורי ילדים<ref></ref>, ופאוצ'ים לנשיאת ספרי קודש במהלך השירות הצבאי.

בשנת 2016, בנו בני נוער מהישוב כרמי צור את "מצפה אליאב" לזכרו.

בשנת 2023, יצאה המדרשה לידע המקדש בפרויקט 'הוד אליאב', הכולל סיור וירטואלי בעזרת משקפי מציאות מדומה בבית המקדש.

== ראו גם ==
* אש כוחותינו
* צומת גוש עציון
* הפיגוע בצומת גוש עציון (2005)
* הפיגוע המשולב בכניסה לאלון שבות

== קישורים חיצוניים ==
* 
* 
* [https://mida.org.il/wp-content/uploads/2018/11/ARMY-16-6077-55.doc פסה"ד "תביעה הצבאית נ' ממדוח יוסף מוחמד עמרו"]
* [https://cdn-media.web-view.net/i/ww3xwccasc/______________(1)_(2)_(3).pdf "פסה"ד "ערעור על פסק דינו של ביהמ"ש הצבאי יהודה"]
* 
* 

== הערות שוליים ==

קטגוריה:טרור פלסטיני
קטגוריה:פיגועי טרור בישראל ב-2016
קטגוריה:גל הטרור (2015–2016)
קטגוריה:טרור ערבי בישראל
קטגוריה:תקריות אש כוחותינו
קטגוריה:צומת גוש עציון: פיגועים